คำสั่งนายทะเบียนประจำจังหวัดลำปางคำสั่งนายทะเบียนประจำจังหวัดลำปางที่ ๑๑๙/๒๕๕๘เรื่องมอบหมายให้ข้าราชการทำการแทนนายทะเบียนประจำจังหวัดลำปาง[๑] ตามที่นายทะเบียนประจำจังหวัดลำปางได้มีคำสั่งมอบหมายให้ข้าราชการทำการแทนนายทะเบียนประจำจังหวัดลำปาง ตามคำสั่งที่๙๒/๒๕๕๘ ลงวันที่ ๑๙ พฤษภาคม ๒๕๕๘ ไว้แล้ว นั้นโดยปัจจุบันได้มีการประกาศในพระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ กำหนดให้นายทะเบียนประจำจังหวัดลำปางอาจมอบหมายการปฏิบัติหน้าที่ตามพระราชบัญญัติให้ข้าราชการในสังกัดกรมการขนส่งทางบกทำการแทนได้ประกอบกับการมอบหมายตามคำสั่งดังกล่าวข้างต้นยังไม่ครอบคลุมการปฏิบัติหน้าที่ตามกฎหมายทั้งหมดดังนั้นเพื่อเป็นการปฏิบัติหน้าที่ราชการเป็นไปด้วยความเรียบร้อย ถูกต้อง เหมาะสมและเป็นการอำนายความสะดวกรวดเร็วให้แก่ประชาชนที่มาติดต่อขอดำเนินการตามกฎหมายว่าด้วยการขนส่งทางบกทั้งหมดอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดลำปาง จึงให้ยกเลิกคำสั่งนายทะเบียนประจำจังหวัดลำปาง ที่๙๒/๒๕๕๘ ลงวันที่ ๑๙ พฤษภาคม ๒๕๕๘ และมีคำสั่งมอบหมายให้ข้าราชการในสังกัดสำนักงานขนส่งจังหวัดลำปางทำการแทนนายทะเบียนประจำจังหวัดลำปางดังต่อไปนี้๑) หัวหน้ากลุ่มนักวิชาการขนส่ง เป็นผู้ทำการแทนในส่วนที่เกี่ยวกับ๑.๑ การประกอบการขนส่งประจำทางซึ่งมีเส้นทางที่ทำการขนส่งในเขตจังหวัดลำปาง ดังนี้(ก) การบรรจุรถ(ข) การเปลี่ยนรถ(ค) การถอนรถ๑.๒ การประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดลำปางหรืออำเภอที่รับผิดชอบดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๑.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลำปางหรืออำเภอที่รับผิดชอบ ดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ให้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๑๙/๑ แห่งพระราชบัญญัติการขนส่งทางบก พ.ศ.๒๕๒๒๑.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลำปางให้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒๑.๕ การสั่งผู้ได้รับอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลำปางเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลำปางส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอกับการขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒๑.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่ง๑.๗การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดลำปางผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดลำปางหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒๒) ให้นักวิชาการขนส่ง กลุ่มวิชาการขนส่ง สำนักงานขนส่งจังหวัดลำปางเป็นผู้ทำการแทนตามข้อ ๑.๑ และข้อ ๑.๒ (ฉ) (ช) (ซ) และ (ฌ)๓) ให้หัวหน้าฝ่ายทะเบียนรถ สำนักงานขนส่งจังหวัดลำปางเป็นผู้ทำการแทนในส่วนที่เกี่ยวข้อง๓.๑ การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒(ช) กรณีแจ้งไม่ใช้รถ ตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๓.๒การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๑ แห่งพระราชบัญญัติการขนส่งทางบก พ.ศ. ๒๕๒๒๓.๓ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์สั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๑ แห่งพระราชบัญญัติการขนส่งทางบก พ.ศ. ๒๕๒๒๔) ให้หัวหน้าฝ่ายตรวจสภาพรถสำนักงานขนส่งจังหวัดลำปางเป็นผู้ทำการแทนตามข้อ ๓.๑ (จ) ข้อ ๓.๒ และข้อ ๓.๓๕) ให้เจ้าพนักงานขนส่งชำนาญงาน สังกัดฝ่ายทะเบียนรถสำนักงานขนส่งจังหวัดลำปางเป็นผู้กระทำการแทนตามข้อ ๓.๑ (ข) (ค) (จ) (ฉ) และ (ช)๖) ให้หัวหน้าสำนักงานขนส่งจังหวัดลำปาง สาขาแจ้ห่มและเจ้าพนักงานขนส่งชำนาญงาน สังกัดงานทะเบียนรถขนส่ง สำนักงานขนส่งจังหวัดลำปางสาขาแจ้ห่ม ทำการแทนตามข้อ ๓.๑ (ข) (ค) (ง) (จ) (ช) และ (ซ)เฉพาะการประกอบการขนส่งส่วนบุคคลในเขตอำเภอที่รับผิดชอบ๗) ให้หัวหน้าสำนักงานขนส่งจังหวัดลำปาง สาขาเถินและเจ้าพนักงานขนส่งชำนาญงานสังกัดงานทะเบียนรถขนส่ง สำนักงานขนส่งจังหวัดลำปางสาขาเถิน ทำการแทนตามข้อ ๓.๑ (ข) (ค) (ง) (จ) (ช) และ (ซ)เฉพาะการประกอบการขนส่งส่วนบุคคลในเขตอำเภอที่รับผิดชอบ๘) ให้หัวหน้าสำนักงานขนส่งจังหวัดลำปาง สาขางาวและเจ้าพนักงานขนส่งชำนาญงานสังกัดงานทะเบียนรถขนส่ง สำนักงานขนส่งจังหวัดลำปางสาขางาว ทำการแทนตามข้อ ๓.๑ (ข) (ค) (ง) (จ) (ช) และ (ซ)เฉพาะการประกอบการขนส่งส่วนบุคคลในเขตอำเภอที่รับผิดชอบ๙) ให้หัวหน้าฝ่ายใบอนุญาตขับรถ เป็นผู้ทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาต๑๐) ให้เจ้าพนักงานขนส่งชำนาญงาน ฝ่ายใบอนุญาตขับรถสำนักงานขนส่งจังหวัดลำปางทำการแทนตามข้อ ๗ (ข) และ (ค)ทั้งนี้ ตั้งแต่วันที่ ๓ สิงหาคม ๒๕๕๘ เป็นต้นไปสั่ง ณวันที่ ๓ สิงหาคม พ.ศ. ๒๕๕๘ถาวร เหรียญตระกูลชัยนายทะเบียนประจำจังหวัดลำปางปริยานุช/ผู้จัดทำ๑๔ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๒ ง/หน้า ๒/๗ ตุลาคม ๒๕๕๘